Faapuupuu le mataupu:  O le ua molia, o Jordan McKay Nelson, 23 tausaga, ua molia i le lokaina o tamaiti e toʻafā i totonu o le pusa a taʻifau. Ua tuuaʻia se tinā o lana fanau e toʻafā, i le lokaina o lana fanau i se pusa e tuu ai taʻifau i se potu pogisa i lalo o le fale, o se faasalaga, e tusa ai ma lipoti. O Jordan McKay Nelson, 23 tausaga, o loo faapea mai na ia faamalosia foʻi le fanau talavou e aai i meaʻai a taʻifau, lea na māfua ai ona matuā vomit se tasi tama e ono tausaga le matua. O tamaiti e i le va o le lima ma le iva tausaga le matutua, na taofia i lalo o "tulaga mataʻutia", e tusa ai ma faamaumauga a le faamasinoga i North Dakota, i Amerika. Na tuuaʻia foʻi Nelson i le tineia o moli ina ua lokaina tamaiti i totonu o le pusa e fai ma a latou faasalaga. I le taimi o se faatalatalanoaga a leoleo, na tusia ai e se tamaitiiti e iva tausaga le matua se ata o ia lava i totonu o le fale o manu, ma tusia ai upu 'Fesoasoani mai iā te aʻu.' Na taʻua i se faamatalaga a leoleo, o loo iai se faiā a Nelson ma le tinā moni o le fanau. Na faapea mai le tagi: ʻO gaoioiga na taʻua i luga, ua lava foʻi e faaleagaina ai le mafaufau o le fanau talavou.' Ua molia Nelson i moliaga e fā o le faileagaina o se tamaitiiti, le faatamala i se tamaitiiti, ma le lē pulea lelei o ia. Ua faatulaga se iloiloga mo Aperila 13. E leʻi tali mai lava lana lōia i se telefoni e fesili ai po o le ā se faamatalaga e uiga i lana tagata o tausia. Na tatala o ia i tua i se tupe e totogi ai le nofovaavaaia, ma faatonuina o ia e aua neʻi toe alu atu i tamaiti, o ē o loo nonofo i le aai o Grafton i North Dakota.
O Jordan McKay Nelson, 23 tausaga, na ia faasalaina tamaiti e ala i le taofia o i latou i le fale. Na faamalosia se tasi o tama e ʻai i meaʻai a taʻifau seʻia oo ina matuā maʻi lava. Ua taʻua i faamaumauga a le faamasinoga, sa taofia tamaiti i "tulaga mataʻutia"